Source: http://gepeszek-szakszervezete.hu/alapszabaly/
Timestamp: 2019-04-23 00:00:15+00:00

Document:
ALAPSZABÁLY | Gépészek Szakszervezete – ahol a tagság az első!
módosításokkal egységes szerkezetbe foglalt, átdolgozott
Alulírottak a Polgári Törvénykönyvről szóló 2013. évi V. törvény, továbbá a 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról; valamint a 2011. évi CLXXXI. törvény a civil szervezetek bírósági nyilvántartásáról és az ezzel összefüggő eljárási szabályokról rendelkezései alapján a Gépészek Szakszervezete (a továbbiakban: Szakszervezet) módosításokkal egységes szerkezetbe foglalt alapszabályát a következők szerint állapították meg:
1. A Szakszervezet adatai
A Szakszervezet önkormányzati elven működő szervezet.
A Szakszervezet neve: Gépészek Szakszervezete
Rövidített neve: GSZ
Székhelye: 1097 Budapest, Fék u. 2 – 8.
A Szakszervezet működési területe: Magyarország
A Szakszervezet jogi személy.
A Szakszervezet közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
2. A Szakszervezet célja, tevékenysége, feladatai:
2.1. A Szakszervezet célja
A Szakszervezet célja, hogy tagjai, MÁV – START ZRT., MÁV ZRT., valamint más gazdasági társaság munkavállalóinak munkaviszonnyal kapcsolatos érdekeinek előmozdítása és megvédése, úgy, hogy:
• lehetőséget biztosítson a szakszervezet szervezeti felépítése alapján az egyes szekciók önálló és koordinált szakmai képviseletére,
• részt vegyen a teljesítményorientált jövedelmek megteremtésének megvalósításában,
• biztosítsa a törvényben előírt egészséges és biztonságos munkavégzés feltételeinek betartását,
• érdemi javaslatokkal járuljon hozzá az Európai Unió integrációs folyamatában a hazai vasúti munkavégzés munkafeltételei kialakításának harmonizációjában,
• feloldja a vasúti hierarchián belüli feszültségeket, s a közös cél elérése érdekében megvalósítsa a hatékony együttműködést az egyes szakmai csoportok – vezetők és beosztottak – között,
• a szakszervezeti pluralizmust, mint alapvető értéket követve fellépjen a hegemón törekvésekkel szemben.
2.2. A Szakszervezet feladata
A Szakszervezet a 2011. évi CLXXXI. törvény 4. § (1) szerint az Egyesület különös formája, a 2.§ (6) bek. b.) pont alapján nem civil szervezet, fő feladata a szakszervezeti pluralizmus elvét követve a tagjai érdekképviselete.
A Szakszervezet feladata, hogy a megfogalmazott célok nyomán munkahelyi-, hálózati-, és társadalmi szintű szakmai- érdekképviseletet lásson el, tagsága érdekében önsegélyezést, képzést, ismeretterjesztést, kulturális- és sporttevékenységet folytasson.
A Gépészek Szakszervezete -céljai megvalósítása gazdasági feltételeinek biztosítása érdekében másodlagosan- gazdasági-vállalkozási tevékenységet is folytathat.
Működésének alapvető jellemzői:
• alapszabály szerinti – önkormányzati elven építkező – működés,
• munkavállalók iránti szolidaritás,
• szakértelmen alapuló kapcsolatrendszer,
• pártsemleges magatartás.
2.3. A Szakszervezet tevékenysége
2.3.1. A Szakszervezet céljai megvalósítása érdekében – Magyarország Alaptörvénye XIX. és XX. cikkei alapján – érdekvédelem, emberi- és állampolgári jogok védelmét, a munkavállalók munkaviszonnyal kapcsolatos érdekeinek előmozdítását és megvédését a 2012. évi I. tv. (Munka tv.) XXI. fejezet 270. § (2) bek. a). pontja alapján végzi.
A Szakszervezet gazdasági-vállalkozási tevékenységet a létesítő okiratban meghatározott alapcél szerinti tevékenység megvalósítását nem veszélyeztetve végez. A Szakszervezet Alapítványt hozhat létre.
A Szakszervezet gazdálkodása során elért eredményét nem osztja fel, azt a létesítő okiratában meghatározott tevékenységére fordítja.
2.3.2. Segélyezési jóléti és szociális tevékenység
A szakszervezet önsegélyezést is végző olyan társadalmi szervezet, amely – rendkívüli esetben- nehéz élethelyzetbe került tagtársait szociális segélyben részesítheti. A segélyezés részletes formáira a szakszervezet segélyezési szabályzata rendelkezik. Egy éves tagi viszony betöltése után lehetőség van üdülési hozzájárulási támogatásra.
3. Szakszervezeti tagság keletkezése, megszűnése
3.1. A Szakszervezet tagja lehet minden, a MÁV – START ZRT., MÁV ZRT.-nél, valamint más gazdasági társaságnál teljes-, vagy részmunkaidőben foglalkoztatott bármely munkavállaló, aki elfogadja a szakszervezet alapszabályát, s eleget tesz tagdíjfizetési kötelezettségének. A Szakszervezet tagja más szakszervezetnek is lehet a tagja.
3.2. A tagfelvétel kérdésében az elnökség – a 2013. évi V. tv. (Ptk.) 3:67 § -ben meghatározott küldöttgyűlési jogkört a 3:80 § m.) pontja alkalmazásával, átadott hatáskörben – dönt. A Szakszervezetbe való belépés és a Szakszervezetből való kilépés önkéntes. A tagfelvételi (belépési) kérelmet a Szakszervezet elnökéhez kell eljuttatni, aki azt köteles döntésre az Elnökség soron következő ülése elé terjeszteni. A felvételről vagy annak elutasításáról az ülést követő 8 napon belül írásban kell a jelentkezőt értesíteni. A döntés ellen az érintett annak kézhezvételétől számított 15 napon belül írásban fellebbezéssel élhet, melyről a Küldöttgyűlés soron következő ülésén dönt.
3.3. A Szakszervezeti tagság megszűnik:
b) a tagsági jogviszony Szakszervezet általi felmondásával;
a.) A Szakszervezeti tagság kilépéssel történő megszűnése a Szakszervezet elnökségével való írásbeli közléssel, minden egyéb aktus nélkül hatályossá válik. A kilépési szándékot a Szakszervezet elnökéhez címzett nyilatkozatban, írásban kell bejelenteni. A kilépő tag tagsági jogviszonya, azaz jogai és kötelezettségei a bejelentéssel egyidejűleg szűnnek meg. A Szakszervezet elnöke köteles a kilépésről a többi tagot a következő küldöttgyűlésen tájékoztatni. A tagot a Szakszervezet elnöke törli a tagjegyzékből.
b.) Ha a tag nem felel meg az Alapszabály tagsági feltételeinek, az elnökség a tagsági jogviszonyt harmincnapos határidővel írásban felmondhatja.
A tagsági jogviszonyt a taghoz intézett indokolt írásbeli nyilatkozatával 30 napos felmondási idővel mondhatja fel. A felmondást az érintettel írásban kell közölni. Postai úton történő közlés esetén az átvétel megtagadása, illetve a kézbesítés második megkísérlését követő „nem kereste” jelzés esetén a kísérletet követő 5. munkanapon a határozatot kézbesítettnek kell tekinteni.
A felmondásra történő javaslattétel az Elnökség hatáskörébe tartozik. A felmondásról a Szakszervezet elnökség egyhangúan dönt. A felmondási idő alatt a tag köteles a Szakszervezet felé elszámolni az átvett eszközök, birtokában lévő dokumentáció, pénz vagy egyéb dolog vonatkozásában.
Az érintett tag a felmondást kimondó határozat ellen annak kézhezvételétől számított 15 napon belül a küldöttgyűléshez fordulhat jogorvoslatért, mely jogorvoslati kérelmet legkésőbb a 15 napos határidő utolsó napján, a Szakszervezet küldöttgyűlésének címezve, az elnökséghez kell benyújtani, vagy postára adni. Az elnökség a jogorvoslati kérelmet 5 napon belül a küldöttgyűlés elé terjeszti. A felmondás elleni jogorvoslati kérelem tárgyában a küldöttgyűlést a jogorvoslat iránti kérelem kézhezvételétől számított 30 napon belüli időpontra össze kell hívni.
c.) A tagnak jogszabályt, a Szakszervezet alapszabályát vagy küldöttgyűlési határozatát súlyosan vagy ismételten sértő magatartása esetén a küldöttgyűlés – bármely Szakszervezeti tag vagy Szakszervezeti szerv kezdeményezésére – a taggal szemben kizárási eljárást folytathat le.
– Az eljárás során az érintett tagnak lehetőséget kell adni arra, hogy védekezését, álláspontját akár szóban, akár írásban előterjessze, bizonyítási eszközeit megjelölje.
– A kizárásról szóló határozatot indoklással (alapjául szolgáló tények és bizonyítékok megjelölésével) az érintettel írásban kell közölni. Postai úton történő közlés esetén az átvétel megtagadása, illetve a kézbesítés második megkísérlését követő „nem kereste” jelzés esetén a kísérletet követő 5. munkanapon a határozatot kézbesítettnek kell tekinteni.
– A kizárással érintett tag a kizárást kimondó határozat ellen annak kézhezvételétől számított 15 napon belül a küldöttgyűléshez fordulhat jogorvoslatért, mely jogorvoslati kérelmet legkésőbb a 15 napos határidő utolsó napján, a Szakszervezet küldöttgyűlésének címezve, az elnökséghez kell benyújtani, vagy postára adni. Az elnökség a jogorvoslati kérelmet 5 napon belül a küldöttgyűlés elé terjeszti. A kizárás elleni jogorvoslati kérelem tárgyában a küldöttgyűlést a jogorvoslat iránti kérelem kézhezvételétől számított 30 napon belüli időpontra össze kell hívni.
– A kizárás közlését követően a kizárt tag köteles haladéktalanul a Szakszervezet felé elszámolni az átvett eszközök, birtokában lévő dokumentáció, pénz vagy egyéb dolog vonatkozásában.
– A három hónapot meghaladó tagdíjfizetés elmaradása kizárásra okot adó körülmény.
A tagsági viszony bármely okból történő megszűnése sem tagdíj-visszatérítési igényt, sem bármely vagyoni követelést nem vonhat maga után.
3.4. A Szakszervezet pártoló tagságot szervezhet. A Szakszervezet pártoló tagja lehet az, aki belépésével csak támogatni kívánja a Szakszervezeti célok megvalósítását, az Elnökség pártoló tagnak javasolja, az alapszabály rendelkezéseit magára nézve kötelezőnek elfogadja, a belépési nyilatkozatot aláírja és kötelezettséget vállal a Szakszervezeti célok megvalósításának anyagi támogatására. Az ilyen tag a Szakszervezet tevékenységében csak vagyoni hozzájárulással vesz rész. A pártoló tag felvételéről való döntés az Elnökség hatáskörébe tartozik. Jogi személyiségű pártoló tagok jogaikat és kötelezettségeiket csak bejegyzett képviselőik útján gyakorolhatják, illetve teljesíthetik.
3.4. A Szakszervezet tiszteletbeli tagságot adományoz a Szakszervezet céljai elérésében kiemelkedő segítséget nyújtó természetes személyeknek. A tiszteletbeli tag felvételére történő javaslattétel az Elnökség hatáskörébe tartozik. Az ilyen tagot a Szakszervezet küldöttgyűlése egyhangúan választja meg e tagságra.
3.5. A pártoló és a tiszteletbeli tag a Szakszervezet szerveinek ülésén tanácskozási joggal vehet részt és vezető tisztségviselővé nem választható.
3.6. Jogfenntartó tagság
-mentesül a tagdíjfizetés alól, aki sorkatonai, vagy alternatív katonai szolgálatot teljesít,
GYED-, vagy GYES-ben részesül, illetve aki egy hónapot meghaladó fizetés nélküli
szabadságot vesz igénybe.
-mentesül a tagdíjfizetés alól a kettő hónapot meghaladó táppénzen lévő tag.
A jogfenntartó tagság ideje alatt a szakszervezeti tag tisztségre nem választható. Egyéb, az alapszabályból fakadó jogai megilletik, kötelezettségei terhelik.
3.7. A tagdíj mértéke
A szakszervezeti tagdíj alapja a tag főállású munkaviszonyából származó bruttó jövedelme és/vagy táppénze.
A szakszervezeti tagdíj mértéke a főállású munkaviszonyból származó bruttó jövedelem és/vagy táppénz összegének 0,8 %-a.
A szakszervezeti tagdíjat havonta kell megfizetni, amelyet megállapodás alapján a munkáltatók vonnak le, és utalják át a szakszervezet által megjelölt számlákra.
Munkáltatói levonás hiányában a havi tagdíjat a szakszervezet tagja a szakszervezet számlájára/pénztárába köteles befizetni a tárgyhót követő hónap 15. napjáig.
A befizetett tagdíjak alapszabály szerinti felosztásáról az elnökség gondoskodik.
3.8. A tagdíj megosztása
A szakszervezet tagjaitól levont, illetve a szakszervezet pénztárába befizetett tagdíjak biztosítják a szakszervezet alapvető működéséhez szükséges anyagi feltételeket. A tagdíjak, az alábbi arányok alapján kerülnek megosztásra:
– felhalmozási alapra 10 %,
– a szervezet céljaira és működésére 90 %
4.1. A rendes tag jogai:
a) a Szakszervezet taggyűlésén tevékenységében és rendezvényein részt venni
b) A tag jogosult a küldöttgyűlésen részt venni a küldöttgyűlés rendjének megfelelően felszólalni, kérdéseket feltenni, javaslatokat és észrevételeket tenni
c) képviselővé választható és választhat a Szakszervezet tisztségére, szervezetébe
d) észrevételeket, javaslatokat tehet, illetőleg véleményt nyilváníthat a Szakszervezet, valamint szerveinek működésével kapcsolatban
e) tájékoztatást igényelhet a Szakszervezet bármely tevékenységéről
f) igénybe veheti a Szakszervezet szolgáltatásait, a kiadványain feltüntetheti Szakszervezeti tagságát
g) a Szakszervezet törvénysértő határozatát bíróság előtt a meghozataltól számított 30 napon belül megtámadhatja
h) A tag tagsági jogosultságait személyesen gyakorolja.
4.2. A rendes tag kötelezettségei:
a) eleget tenni az alapszabályban vagy a taggyűlésen, küldöttgyűlés határozataiban előírt kötelezettségeinek
b) az önként vállalt egyéni feladatokat teljesíteni
c) Szakszervezeti taghoz méltón viselkedni
d) a Szakszervezet jó hírét kelteni és védeni
e) nem veszélyeztetheti a Szakszervezet céljainak megvalósulását.
4.3. A pártoló és tiszteletbeli tag jogai:
a) A Szakszervezet szerveinek ülésén tanácskozási joggal vehet részt.
b) Javaslatokat, észrevételeket tehet a Szakszervezet működésével kapcsolatban.
c) Részesülhet a Szakszervezet által nyújtott kedvezményekben.
4.4. A pártoló tag kötelességei:
a) Az alapszabály betartása.
b) Vagyoni hozzájárulás megfizetése, a Szakszervezeti vagyon megóvása.
c) A Szakszervezet célkitűzéseinek erkölcsi és anyagi támogatása.
d) A Szakszervezet célkitűzéseinek és elveinek megfelelő magatartás.
e) a tagdíjat havonta egy alkalommal 15.-ik napjáig kell megfizetni. A tagdíj mértékét a küldöttgyűlés határozza meg.
5. A Szakszervezet szervezete
5.1. A Szakszervezet döntéshozó szerve a küldöttgyűlés. A küldöttgyűlés évente legalább egy alkalommal ülésezik.
5.1.1. Alapszervezetek
A – Vállalkozó Vasút- gépész-, forgalmi- kereskedelmi (üzemviteli) területein, valamint más gazdasági társaságoknál tagi alapszervezetek (a továbbiakban: alapszervezetek-) alakulnak és működnek. Az alapszervezetek olyan hármas egységben (szekciók) szerveződnek, amely lefedi az ott foglalkoztatott valamennyi munkakört, az alábbiak szerint:
a./ MÁV – START ZRT.
b./ MÁV ZRT.
c./ GAZDASÁGI TÁRSASÁGOK.
A z 1. számú melléklet szerint.
Az alapszervezet munkahelyenként (telephelyenként) legalább tíz fő munkavállalóval hozható létre.
Az alapszervezetek közvetlenül, gyűlésen választanak vezetőt. A választás nyílt jelöléssel, titkos szavazással történik. Az alapszervezet gyűlésére a küldöttgyűlés szabályait kell alkalmazni. A megválasztott alapszervezeti vezető egyben küldött is a Szakszervezet küldöttgyűlésére.
Az alapszervezetek vezetését a megválasztott vezetők látják el. A küldöttgyűlés hatáskörébe tartozó ügyekben az alapszervezet gyűlésen dönt, melynek összehívására és döntéshozatalára a küldöttgyűlés szabályait kötelesek a tagok alkalmazni. A vezető (küldött) a küldöttgyűlésen az alapszervezet által adott döntési felhatalmazás alapján járhat el, szavazhat.
A küldöttgyűlés nyilvános, mely csak jogszabályban meghatározott esetekben korlátozható. Azon a küldötteken és az elnökségen kívül a küldöttgyűlés összehívására jogosult által meghívottak és az alapszabály vagy a küldöttgyűlés határozata alapján tanácskozási joggal rendelkező személyek vesznek meghívottként részt.
b) a Szakszervezet megszűnésének, egyesülésének és szétválásának elhatározása;
c) a vezető tisztségviselők megválasztása (az elnökség elnökének közvetlen megválasztása) a visszahívása és díjazásának megállapítása;
e) az éves beszámoló – ezen belül az elnökségnek a Szakszervezet vagyoni helyzetéről szóló jelentésének – elfogadása;
f) az elnökség tagjai feletti munkáltatói jogok gyakorlása, ha a tisztségviselő a Szakszervezettel munkaviszonyban áll;
g) az olyan szerződés megkötésének jóváhagyása, amelyet a Szakszervezet saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;
h) a jelenlegi és korábbi tagok, a vezető tisztségviselők és a felügyelőbizottsági tagok vagy más Szakszervezeti szervek tagjai elleni kártérítési igények érvényesítéséről való döntés;
j) a végelszámoló kijelölése;
k) taggal szembeni felmondásról, kizárásról döntéshozatal;
l) tiszteletbeli tag felvételéről döntés;
A Küldöttgyűlés Szakszervezetet érintő minden kérdésben dönthet. Az elnök vagy a tagság legalább egytizede – az ok és cél megjelölésével történő -, írásban előterjesztett kérelme alapján rendkívüli küldöttgyűlést kell összehívni.
Ezen esetekben a küldöttgyűlést az erre vonatkozó kezdeményezés vagy bírósági határozat kézhezvételétől 30 napon belüli időpontra kell összehívni.
A küldöttgyűlésre minden küldöttet írásban, a napirend közlésével kell meghívni úgy, hogy a meghívók elküldése és a küldöttgyűlés napja között legalább tizenöt nap időköznek kell lennie.
a) a Szakszervezet nevét és székhelyét;
A döntéshozó szerv az ülését az elnökség által a meghívóban meghatározott helyen (ennek hiányában a székhelyén) tartja.
A küldöttgyűlési meghívó kézbesítésétől számított 8 napon belül a tagok és a Szakszervezet szervei a küldöttgyűlést összehívó szervtől vagy személytől a napirend kiegészítését kérhetik, a kiegészítés indokolásával.
A napirend kiegészítésének tárgyában a küldöttgyűlést összehívó szerv vagy személy jogosult dönteni. Ha a napirend kiegészítése iránti kérelemről a küldöttgyűlést összehívó szerv vagy személy nem dönt, vagy azt elutasítja, a küldöttgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában.
A küldöttgyűlés akkor határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.
A küldöttgyűlés tisztségviselőinek személyéről – kivéve a levezető elnökről, mert az a mindenkori elnökség elnöke – a szavazatszámlálók és a jegyzőkönyvvezető személyéről az első napirendi pontot megelőzően az elnök javaslatát követően egyszerű többséggel hozott szavazással dönt. A jegyzőkönyvvezetés jegyzetelés/hangfelvétel útján történik. Az írásba foglalásra a mindenkori jegyzőkönyvvezetőnek 3 munkanap áll rendelkezésére. A Szakszervezet határozatait az elnökség hirdeti ki email levelezés útján, majd weblapja útján történő közzététellel.
Ha egy küldött valamely ügyben nem szavazhat, őt az adott határozat meghozatalánál a határozatképesség megállapítása során, figyelmen kívül kell hagyni.
A küldöttek a döntéshozó szerv ülésén szavazással hozzák meg határozataikat.
a) akit (vagy akinek a szervezetét) a határozat kötelezettség vagy felelősség alól mentesít vagy a jogi személy terhére másfajta előnyben részesít;
b) akivel (vagy akinek a szervezetével) a határozat szerint szerződést kell kötni;
c) aki ellen (ide értve a képviselt szervezetet is) a határozat alapján pert kell indítani;
d) akinek (aki által képviselt szervezet tagjának) olyan hozzátartozója érdekelt a döntésben, aki a jogi személynek nem tagja vagy alapítója;
e) aki (vagy aki által képviselt szervezet tagja) a döntésben érdekelt más szervezettel többségi befolyáson alapuló kapcsolatban áll; vagy
f) aki (aki által képviselt szervezet) egyébként személyesen érdekelt a döntésben.
A küldöttek a határozatukat a határozatképesség megállapításánál figyelembe vett szavazatok többségével hozzák meg.
A megismételt küldöttgyűlést az eredeti – határozatképtelenség miatt elmaradt – küldöttgyűlés időpontját követő legalább 30 perc a létszámtól függetlenül határozatképes, amely időpont az eredeti küldöttgyűlés meghívójában is megjelölhető.
A Küldöttgyűlés határozatait – azon esetek kivételével, ahol minősített többség van előírva – egyszerű szótöbbséggel, nyílt szavazással hozza. A küldöttgyűlés a tisztségviselőket titkos szavazással választja meg.
Az alapszabály módosításához a jelen lévő küldöttek háromnegyedes szótöbbséggel hozott határozata szükséges.
A Szakszervezet céljának módosításához és a megszűnéséről szóló küldöttgyűlési döntéshez, a vezető tisztségviselő indoklás nélküli visszahívásához, szavazati joggal rendelkező küldöttek háromnegyedes szótöbbséggel hozott határozata szükséges.
A Szakszervezet minden küldöttje azonos szavazati joggal rendelkezik, minden küldöttnek egy szavazata van.
A küldöttgyűlés a döntéseit – valamint az elnökségi döntéseket – a határozatok könyvében tartja nyilván, melyet az elnökség köteles vezetni. A határozatok könyve részletesen és pontosan tartalmazza a döntések tartalmát, időpontját és hatályát, illetve a döntést támogatók és ellenzők számarányát, továbbá ha lehetséges, a döntést támogatók és ellenzők személyét.
A döntéseknek az érintettekkel való közlése szintén az elnökség feladata, azt postai úton ajánlott küldeményként vagy személyes átvétellel, továbbá visszaigazolt e-mail üzenetben teljesítheti. A döntéseit weboldalán hozza nyilvánosságra.
A küldöttgyűlés működésével kapcsolatosan keletkezett iratokba való betekintést az elnökségnél kell kezdeményezni, azt munkanapokon.
A Szakszervezet működése a www.gepeszek-szakszervezete.hu című weboldalán, nyomon követhető, szolgáltatásainak, igénybevételének módját esetenként ott teszi közzé, beszámolóit szintén.
Határozathozatalra küldöttgyűlés megtartása nélkül is lehetőség van.
Az ilyen határozathozatalt az elnökség a határozat tervezetének az küldöttgyűlés tagjai részére – az átvételt is igazoló – elektronikus küldeményként vagy postai úton történő megküldésével kezdeményezi. A küldöttek számára a tervezet kézhezvételétől számított legalább nyolcnapos határidőt kell biztosítani arra, hogy szavazatukat megküldjék az ügyvezetés részére.
A küldöttgyűlés tartása nélküli döntéshozatal során az Alapszabálynak a határozatképességre és szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot megküldenek az elnökség részére, amennyi szavazati jogot képviselő küldött jelenléte a határozatképességéhez szükséges lenne küldöttgyűlés tartása esetén.
Ha bármely küldött az gyűlés megtartását kívánja, a küldöttgyűlést az elnökségnek össze kell hívnia.
A szavazásra megszabott határidő utolsó napját követő három napon belül – ha valamennyi küldött szavazata ezt megelőzően érkezik meg, akkor az utolsó szavazat beérkezésének napjától számított három napon belül – az elnökség megállapítja a szavazás eredményét, és azt további három napon belül közli a tagokkal.
A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.
A határozathozatal e módját az elnökség számára is lehetővé teszi.
A Szakszervezet ügyvezetését az elnökség látja el. A Szakszervezet vezető tisztségviselői az elnökség tagjai.
Az elnökség öt tagból áll. Az elnökség tagjai az elnök, az alelnök és három elnökségi tag. A Szakszervezet elnökségét, elnökét a küldöttgyűlés választja a szakszervezeti tagok közül. Az elnökség további tisztségviselőit az elnökség választja az elnökségi tagok közül.
Az elnökéggel szembeni követelmények és kizáró okok:
– tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták;
– feladatait személyesen köteles ellátni.
Az elnökség tagjai kötelesek a küldöttgyűlésen részt venni, a küldöttgyűlésen a Szakszervezettel kapcsolatos kérdésekre válaszolni, a Szakszervezet tevékenységéről és gazdasági helyzetéről beszámolni. Az elnökség határozatait a jelenlévők egyszerű szótöbbségével hozza.
A vezető tisztségviselők megbízatása 5 év határozott időre szól. A vezető tisztségviselőket a Szakszervezet tagjai közül kell választani.
Két küldöttgyűlés közötti időben az Elnökség dönt minden olyan kérdésben, amely nem tartozik kizárólag a küldöttgyűlés hatáskörébe.
a) a Szakszervezet napi ügyeinek vitele, az ügyvezetés hatáskörébe tartozó ügyekben a döntések meghozatala;
d) a Szakszervezeti vagyon kezelése, a vagyon felhasználására és befektetésére vonatkozó, a küldöttgyűlés hatáskörébe nem tartozó döntések meghozatala és végrehajtása;
e) a Szakszervezet jogszabály és az alapszabály szerinti szervei megalakításának és a tisztségviselők megválasztatásának előkészítése;
f) a küldöttgyűlés összehívása, a tagság és a Szakszervezet szerveinek értesítése;
h) részvétel a küldöttgyűlésen és válaszadás a Szakszervezettel kapcsolatos kérdésekre;
j) a Szakszervezet határozatainak, szervezeti okiratainak és egyéb könyveinek vezetése;
k) a Szakszervezet működésével kapcsolatos iratok megőrzése;
l) a Szakszervezetet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és
Döntéseiről, intézkedéseiről a következő küldöttgyűlésen az elnökség köteles beszámolni. Ülései nyilvánosak, mely csak jogszabályban meghatározott esetekben korlátozható.
A Szakszervezet küldöttgyűlése a vezető tisztségviselőt bármikor, indokolás nélkül visszahívhatja.
a) a Szakszervezet vagyona az esedékes tartozásokat nem fedezi;
b) a Szakszervezet előreláthatólag nem lesz képes a tartozásokat esedékességkor teljesíteni; vagy
c) a céljainak elérése veszélybe került.
Az ilyen esetben összehívott küldöttgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy a Szakszervezet megszüntetéséről dönteni.
A Szakszervezet elnöke egyben az elnökség és a küldöttgyűlés elnöke is. Az elnök a Szakszervezet működését a jogszabályoknak, az alapszabálynak, valamint a küldöttgyűlés és az elnökség határozatainak megfelelően személyes felelősséggel irányítja. Az elnök önállóan képviseli a Szakszervezetet. Az elnök tevékenységéért a küldöttgyűlésnek tartozik felelősséggel.
Az alelnök elősegíti az elnök és az elnökség tevékenységét, közreműködik ezek igazgatási ügyeinek intézésében, előkészíti és megszervezi az elnökségi ülést. Az alelnök feladata az elnök tevékenységének segítése a Szakszervezete operatív irányításában, valamint a Szakszervezet ügyvitelének felelős vezetése, valamint az elnök helyettesítése annak akadályozatása esetén.
Az alelnök önállóan képviseli a Szakszervezetet harmadik személyekkel szemben és a hatóságok előtt.
Az elnökség legalább félévente egyszer ülésezik.
Az elnökség ülését az elnök meghívó küldésével vagy közzétételével hívja össze.
A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. Az ülését a meghívóban megjelölt időben és helyen tartja.
Az elnökség ülésén a szabályszerűen közölt napirenden szereplőkérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúan hozzájárul.
Az elnökség ülése akkor határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.
Az elnökség határozatának meghozatalakor nem szavazhat az,
5.7. Az Elnök jogai és kötelességei:
– önállóan képviseli a Szakszervezetet
– az elnökség közreműködésével irányítja és vezeti a Szakszervezet tevékenységét
– a küldöttgyűlés és az elnökség üléseinek összehívása és vezetése
– az alapszabály és egyéb szabályzatok, valamint a küldöttgyűlési és elnökségi határozatok végrehajtásának irányítása ellenőrzése
– a testületek munkájának figyelemmel kísérése, javaslattétel ezek napirendjére
– a Szakszervezet alkalmazottai tekintetében munkáltatói jogkört gyakorol
– aláírási és utalványozási és bankszámla feletti rendelkezési jogkörét önállóan jogosult gyakorolni
– döntési jogkör gyakorlása mindazon ügyekben, mely nem tartozik a küldöttgyűlés, az elnökség illetve az egyéb szervek hatáskörébe
– mindazon feladatok ellátása, melyet az alapszabály, a jogszabály a hatáskörébe utal
– az elnök képviseleti jogkörét akadályoztatás esetére az alelnökre vagy két együttesen eljáró másik elnökségi tagra ruházhatja át.
– Nem lehet elnökségi tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
– Nem lehet elnökségi tag az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személyvezető tisztségviselője nem lehet.
– Az eltiltást kimondó határozatban megszabott időtartamig nem lehet elnökségi tag az, akit eltiltottak e tevékenységtől.
A küldöttgyűlés, valamint az elnökség határozathozatalában nem vehet részt az a személy, aki , vagy aki által képviselt szervezet tagja vagy ezek közeli hozzátartozója a határozat alapján
Nem minősül előnynek a Szakszervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a Szakszervezet által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
A szervezet megszűnését követő három évig nem lehet a Szakszervezet vezető tisztségviselője az a személy, aki korábban olyan közhasznú szervezetvezető tisztségviselője volt – annak megszűnését megelőző két évben legalább egy évig -,
(2) A vezető tisztségviselő, illetve az ennek jelölt személy köteles valamennyi érintett szervezetet előzetesen tájékoztatni arról, hogy ilyen tisztséget egyidejűleg más szervezetnél is betölt.
6. A Szakszervezet gazdálkodása
6.1. A Szakszervezet vagyona a tagok által fizetett éves tagdíjakból, a pártoló tagok anyagi támogatásaiból, a magánszemélyek és szervezetek által esetenként juttatott támogatásokból, hozzájárulásaiból és felajánlásaiból képződik.
A Szakszervezet vagyonának forrásai továbbá a pályázaton elnyert összegek, valamint a Szakszervezeti rendezvények, kiadványok bevételei.
6.2. A Szakszervezet kizárólag céljai megvalósítása érdekében, azokat nem veszélyeztetve és másodlagosan – gazdasági-vállalkozási tevékenységet folytathat és az ebből származó bevételét a társadalmi szervezetekre vonatkozó szabályok szerint használhatja fel. A Szakszervezet kizárólag olyan gazdasági vagy közhasznú táraságban vehet részt, amelyben felelőssége korlátozott és e korlátozott felelősségének mértéke nem haladja meg a társaságba bevitt vagyon mértékét.
6.3. A Szakszervezet tartozásaiért kizárólag saját vagyonával felel. A Szakszervezet alapítói, tagjai a Szakszervezet tartozásaiért – a vagyoni hozzájárulásának megfizetésén túl – saját vagyonukkal nem felelnek. A Szakszervezet gazdasági-vállalkozási tevékenységet, az alapcélja megvalósítása érdekében, és azokat nem veszélyeztetve végezhet. A Szakszervezet befektetési tevékenységet a küldöttgyűlés által a küldöttgyűlés által elfogadott befektetési szabályzat alapján folytathat. A Szakszervezet csak olyan mértékben vehet fel hitelt és vállalhat kötelezettséget, amely nem veszélyezteti az alapcél szerinti tevékenységének ellátást és működésének fenntartását. A Szakszervezet a gazdálkodása során elért eredményét nem osztja fel, azt létesítő okiratában meghatározott tevékenységére kell fordítania.
A Szakszervezet jogutód nélküli megszűnése után a vezető tisztségviselőkkel szemben e minőségükben a Szakszervezetnek okozott károk miatti kártérítési igényt – a jogerős bírósági törléstől számított egy éven belül – a Szakszervezet törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó Szakszervezeti vagyont át kellett adni, vagy ha lett volna vagyon, át kellett volna adni.
Ha a Szakszervezet jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek a Szakszervezet vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő a Szakszervezet fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.
Ha a Szakszervezet tagja vagy korlátolt felelősségével visszaélt, és emiatt a jogi személy jogutód nélküli megszűnésekor kielégítetlen hitelezői követelések maradtak fenn, e tartozásokért a tag
korlátlanul köteles helytállni.
A vezető tisztségviselő az ügyvezetési tevékenysége során a Szakszervezetnek okozott károkért a szerződésszegéssel okozott kárért való felelősség szabályai szerint felel a jogi személlyel szemben.
6.4. A Szakszervezet az államháztartás alrendszereitől – a normatív támogatás kivételével – csak írásbeli szerződés alapján részesülhet támogatásban. A szerződésben meg kell határozni a támogatással való elszámolás feltételeit és módját, az igénybe vehető támogatási lehetőségeket, azok mértékét és feltételeit a sajtó útján nyilvánosságra kell hozni. A Szakszervezet által nyújtott cél szerinti juttatások bárki által megismerhetők.
6.5. A Szakszervezet a felelős személyt, a támogatót, valamint e személyek hozzátartozóját – a bárki által megkötés nélkül igénybe vehető szolgáltatások, illetve a társadalmi szervezet által tagjának a tagsági jogviszony alapján nyújtott, létesítő okiratnak megfelelő juttatások kivételével – cél szerinti jutatásban nem részesítheti.
6.6. A Szakszervezet bármely cél szerinti juttatását pályázathoz kötheti. Ebben az esetben a pályázat nem tartalmazhat olyan feltételeket, amelyekből – az eset összes körülményeinek mérlegelésével – megállapítható, hogy a pályázatnak előre meghatározott nyertese van (színlelt pályázat).
A Szakszervezet váltót illetve más hitelviszonyt megtestesítő értékpapírt nem bocsáthat ki.
A Szakszervezet:
– vállalkozásának fejlesztéséhez tevékenységét veszélyeztető mértékű hitelt nem vehet fel
– az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.
7. Az adománygyűjtés szabályai
7.1. A Szakszervezet javára adománygyűjtő tevékenység folytatható. A Szakszervezet nevében vagy javára történő adománygyűjtés nem járhat az adományozók, illetőleg más személyek zavarásával, a személyhez fűződő jogok és az emberi méltóság sérelmével.
7.2. Az adománygyűjtés csak a Szakszervezet írásbeli meghatalmazása alapján végezhető. A Szakszervezet részére jutatott adományokat a könyv szerinti, ennek hiányában a szokásos piaci áron kell nyilvántartásba venni.
8. Nyilvántartási szabályok
8.1. A Szakszervezetnek az alapcél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten kell nyilvántartani.
8.2. A Szakszervezet bevételei:
– gazdasági – vállalkozási tevékenység
– költségvetési támogatás
– pályázat útján, valamint egyedi döntéssel kapott költségvetési támogatás
– az Európai Unió strukturális alapjaiból, illetve a Kohéziós Alapból származó, a költségvetésből származó támogatás
– az Európai Unió költségvetéséből vagy más államtól, nemzetközi szervezettől származó támogatás
– az államháztartás alrendszereiből közszolgáltatási szerződés ellenértékeként szerzett bevétel
– befektetési tevékenységből származó bevétel
– egyéb bevétel
8.3. A Szakszervezet költségei:
– az alapcél szerinti tevékenységhez közvetlenül kapcsolódó költségek
– gazdasági vállalkozási tevékenységhez közvetlenül kapcsolódó költségek
– a Szakszervezet szerveinek, szervezetének működési költségei, valamint a több tevékenységhez használt immateriális javak és tárgyi eszközök értékcsökkenési leírása
– egyéb költség.
A Szakszervezet nyilvántartásaira egyebekben a reá irányadó könyvvezetési szabályokat kell alkalmazni.
9. A Szakszervezet képviselete
9.1. A Szakszervezet képviseletére az elnök és az alelnök külön-külön önállóan jogosult harmadik személyekkel szemben, valamint bíróságok és más hatóságok előtt.
9.2. A Szakszervezet nevében aláírásra az elnök és az alelnök külön-külön önállóan jogosult. A bankszámla feletti rendelkezési, valamint utalványozási jogkörét az elnök és az alelnök külön-külön önállóan jogosult gyakorolni. Az elnök akadályoztatása esetén az alelnök, ennek hiányában két elnökségi tag együttesen jogosult a Szakszervezetet képviselni.
10. A Szakszervezet megszűnése
10.1.A Szakszervezet megszűnik, ha
– egy másik Szakszervezettel egyesül (összeolvad, beolvad)
– a küldöttgyűlés a feloszlásáról határoz,
– a Szakszervezet megvalósította célját vagy a Szakszervezet céljának megvalósítása lehetetlenné vált, és új célt nem határoztak meg; vagy
– a Szakszervezet tagjainak száma hat hónapon keresztül nem éri el a 10 főt.
A küldöttgyűlés nem dönthet a Szakszervezet feloszlásáról, ha a Szakszervezettel szemben lefolytatott végrehajtás eredménytelen volt vagy a Szakszervezet fizetésképtelenségét a bíróság megállapította.
A Szakszervezet jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, a Szakszervezet céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő Szakszervezet vagyonáról, vagy ha az alapszabályban megjelölt közhasznú szervezet a vagyont nem fogadja, el vagy azt nem szerezheti meg.
A Szakszervezet bírósági feloszlatása esetén a hitelezők kielégítése után fennmaradó vagyon állami tulajdonba kerül.
11. A Szakszervezet törvényességi felügyelete
11.1. Az általános törvényességi felügyeletet a nyilvántartó bíróság látja el. A törvényességi felügyeleti jogkör nem terjed ki olyan ügyekre, amelyekben más bírósági vagy közigazgatási hatósági eljárásnak van helye. A törvényességi felügyelet nem irányulhat a Szakszervezet döntéseinek gazdaságossági, célszerűségi szempontból való felülvizsgálatára.
Ha a törvényes működés helyreállítása érdekében tett intézkedések nem vezetnek eredményre, a nyilvántartó bíróság megszünteti a Szakszervezetet.
11.2. Ha a Szakszervezet működésének törvényessége másképpen nem biztosítható, az ügyész törvényességi ellenőrzési jogkörében eljárva keresettel a bírósághoz fordulhat. A bíróság a keresetet megvizsgálja és szükség esetén
– megsemmisíti a civil szervezet bármely szervének törvénysértő határozatát, és szükség szerint új határozat meghozatalát rendeli el,
– a működés törvényességének helyreállítása érdekében összehívja a legfőbb szervet, vagy határidő tűzésével a törvényes működés helyreállítására kötelezi a legfőbb szervet, és minderről értesíti a civil szervezetnél választott felügyelő szervet is,
– ha a törvényes működés nem állítható helyre vagy a b) pont szerinti határidő eredménytelenül telt el, a civil szervezetet megszünteti.
11.3. A bíróság az ügyész keresete alapján feloszlatja a Szakszervezetet, ha annak működése vagy tevékenysége a 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról 3. § (3) bekezdésébe ütközik.
11.4. A bíróság az ügyész keresete alapján megállapítja a Szakszervezet megszűnését, ha az legalább egy éve nem működik, vagy tagjainak száma az Ectv. 11.§ (5) bekezdésében meghatározott (ad) pont) legkisebb létszám alá csökken.
11.5. A Szakszervezet – feloszlatása, megszüntetése vagy megszűnésének megállapítása esetén – a nyilvántartásból való törlésről rendelkező bírósági határozat jogerőre emelkedésének napjával szűnik meg.
Az ügyész a Szakszervezet szervének törvénysértő határozatának megsemmisítésére a keresetlevelet a határozat meghozatalától számított egy éven belül nyújthatja be.
A jelen okiratban nem szabályozott kérdésekre egyrészt a Polgári Törvénykönyvről szóló 2013. évi V. törvény és egyéb jogszabályok vonatkozó rendelkezései, másrészt a később meghozandó küldöttgyűlési határozatok az irányadóak.
A Szakszervezet jelen alapszabályát 2015. január 14. napján megtartott kongresszusán fogadta el, a 2. számú határozatával.
Budapest, 2015. január 14
A 2011. évi CLXXXI. tv. 38.§. (2) bekezdésében foglaltak szerint, a jelen okirat ellenjegyzésemmel igazolom, hogy a létesítő okirat egységes szerkezetbe foglalt szövege, megfelel a létesítő okirat-módosítás alapján hatályos tartalmának. Mivel a szöveg teljes egésze megváltozott, abban a változásokat külön nem emeltem ki.
Készítettem, ellenjegyzem:
Dr. Rideg Ákos ügyvéd

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság